open-index/open-wikipedia-markdown huggingface dataset:
पश्चिमी तट

**पश्चिमी किनारा** या **वेस्ट बैंक** (अरबी:  الضفة الغربية‎; इब्रानी: הגדה המערבית‎  या יהודה ושומרון),  पश्चिमी एशिया के भूमध्यसागरीय तट पर एक स्थलरूद्ध इलाका है, जिसके पूर्व में जॉर्डन और पूर्व और मृत सागर और दक्षिण, पश्चिम और उत्तर में इसराइल स्थित है। 1967 में  इसराइल के कब्जे में आने के बाद से इस इलाके को फिलिस्तीनी राष्ट्रीय प्राधिकरण नागरिक शासन के तहत 167 फिलिस्तीनी "द्वीपों" और 230 इसराइली बस्तियों जहाँ इसराइली कानून लागू है, में विभाजित किया गया है।

1948 में अरब-इसराइल युद्ध में जॉर्डन द्वारा कब्जा किए जाने के बाद इस इलाके को "वेस्ट बैंक" का नाम दिया गया था क्योंकि यह जॉर्डन नदी के पश्चिम तट पर स्थित है। जॉर्डन ने बाद में 1950 में इस क्षेत्र पर कब्जा कर लिया और 1967 तक इसे नियन्त्रित किया। 1967 में एक छह-दिवसीय युद्ध के दौरान इसराइल ने इस इलाके को अपने कब्ज़े में ले लिया। 

फिलिस्तीन लिबरेशन ऑर्गनाइजेशन और इसराइल के बीच हस्ताक्षर किए गए ओस्लो समझौते ने प्रत्येक क्षेत्र के भीतर फिलिस्तीनी स्वायत्तता के विभिन्न स्तरों के साथ प्रशासनिक जिले बनाए। क्षेत्र 'स' जो पश्चिमी किनारे का लगभग 60% से अधिक है पर इसराइल ने पूर्ण नागरिक और सुरक्षा नियन्त्रण बनाए रखा है। 

वेस्ट बैंक जिसमें पूर्वी यरुशलम शामिल है लगभग 5,640 वर्ग किमी का भू-भाग और 220 वर्ग किमी का जल क्षेत्र है, जिसमें मृत सागर के उत्तर-पश्चिमी चतुर्थांश शामिल है। जुलाई 2017 तक इसकी अनुमानित आबादी 27,47,943 फिलिस्तीनियों और लगभग 3,91,000 इसराइलियों और पूर्वी यरुशलम में लगभग 2,01,200 इसराइलियों की है। अंतर्राष्ट्रीय समुदाय पश्चिमी किनाने में इसराइली बस्तियों को मान्यता देता है, जिसमें पूर्वी यरुशलम शामिल है हालाँकि यह अन्तरराष्ट्रीय कानून के तहत अवैध है, हालाँकि इसराइल इसे वैध मानता है।  अन्तरराष्ट्रीय न्यायालय के परामर्शी निर्णय (2004) के अनुसार 1967 के इसराइली कब्ज़े के बाद घटित होने वाली घटनाएँ जिनमें 'यरुशलम कानून', जॉर्डन के साथ इसराइल की शान्ति सन्धि और ओस्लो समझौते शामिल हैं, ने वेस्ट बैंक की स्थिति में कोई बदलाव नहीं किया है।

## सन्दर्भ

श्रेणी:मध्य-पूर्व
वेन आरेख

**वेन आरेख** (Venn diagram) वह आरेख हैं जो समुच्च्यों (या कुलकों) के परिमित संग्रहों (चीजों का समूह) के बीच सभी परिकाल्पनिक (आनुमानिक) रूप से संभव तार्किक संबंधों को दर्शाते हैं। वेन आरेख का आविष्कार 1880 के आसपास जॉन वेन द्वारा किया गया था। इनका कई क्षेत्रों में उपयोग किया जाता है, जैसे समुच्च्य सिद्धांत, प्रायिकता, तर्क, सांख्यिकी और कंप्यूटर विज्ञान।

उदाहरण के लिए, तीन समुच्चय A, B और C दिये हों, तो उनका वेन आरेख नीचे दर्शाया गया है-

* A = \{1,\, 2,\, 5\}
* B = \{1,\, 6\}
* C = \{4,\, 7\}
ऋषभ साहू (अभय) :- समुच्चयों के बीच सम्बन्धों को आरेखों द्वारा निरूपित किया जा सकता है । किसी समुच्चय को संवृत ( बन्द ) वक्र के अन्दर बिन्दुओं द्वारा निरूपित करने का विचार सर्वप्रथम स्विस गणितज्ञ ऑयलर ( Euler ) ने दिया था । बाद में इस विचार को व्यवहार में अंग्रेज तर्कशास्त्री जॉन वेन ( 1834 - 1883 ) लाये । इसलिए समुच्चयों को निरूपित करने हेतु खींचे गए आरेखों को वेन आरेख कहते हैं । वेन आरेख में समष्टीय समुच्चय को एक आयत के अन्दर बिन्दुओं द्वारा तथा इसके उपसमुच्चयों को आयत के अन्दर संवृत वक्रों ( प्रायःवृत्त ) में बिन्दुओं द्वारा दर्शाया जाता है । यदि कोई समुच्चय A किसी समुच्चय B का उपसमुच्चय हो , तब A वाले वृत्त को B वाले वृत्त के अन्दर खींचा जाता है।

File:3-set Venn diagram.svg|वेन आरेख


इसी प्रकार, ग्रीक वर्णमाला, लैटिन वर्णमाला, और रूसी वर्णमाला को तीन समुच्चय माना जाय, तो उनका वेन आरेख सामने दर्शाया गया है। इसमें देख सकते हैं कि कुछ वर्ण जो तीनों वर्णमालाओं में हैं, वे तीनों वृत्तों के सर्वनिष्ठ क्षेत्र में दिखाये गये हैं। 
right|thumb|300px|

## परिचय
वेन आरेख द्वारा समुच्चयों का आपसी सम्बन्ध दिखाया जा सकता है तथा उसमें समुच्चयों का प्रतिच्छेद (इन्टर्सेक्शन), संघ (युनियन) तथा वियोजन (disjunction) दिखा सकते हैं।

### प्रतिच्छेद

### संघ

### वियोजन

श्रेणी:समुच्चय सिद्धान्त
टॅलीटबीज़

***टॅलीटबीज़*** (), ऐन वुड द्वारा बीबीसी के लिए सर्जित एक बाल टेलीविजन धारावाहिक है। इसका प्रसारण पीबीएस पर १९९७ से २००१ से शुरु हुआ था। इसके मुख्य पात्र हैं टिंकी, डिप्सी, ला-ला और पो। 

श्रेणी:टेलिविजन धारावाहिक
अमोनिया

**अमोनिया** एक तीक्ष्म गंध वाली रंगहीन गैस है। यह हवा से हल्की होती है तथा इसका वाष्प घनत्व ८.५ है। यह जल में अति विलेय है। अमोनिया के जलीय घोल को लिकर अमोनिया कहा जाता है यह क्षारीय प्रकृति का होता है। जोसेफ प्रिस्टले ने सर्वप्रथम अमोनियम क्लोराइड को चूने के साथ गर्म करके अमोनिया गैस को तैयार किया। बर्थेलाट ने इसके रासायनिक गठन का अध्ययन किया तथा इसको बनाने वाले तत्वों को पता लगाया। प्रयोगशाला में अमोनियम क्लोराइड तथा बुझे हुए सूखे चूने के मिश्रण को गर्म करके अमोनिया गैस तैयार की जाती है।

## उपयोग
यूरिया, अमोनियम सल्फेट, अमोनियम फास्फेट, अमोनियम नाइट्रेट आदि रासायनिक खादों को बनाने में अमोनिया का उपयोग किया जाता है। बड़े पैमाने पर नाइट्रिक एसिड तथा सोडियम कार्बोनेट के निर्माण में इसका उपयोग किया जाता है। बर्फ बनाने के कारखाने में शीतलीकारक के रूप में अमोनिया का उपयोग किया जाता है। प्रयोगशाला में प्रतिकारक के रूप में इसका उपयोग किया जाता है। लिकर अमोनिया का उपयोग कपड़ों से तेल ग्रीज आदि के दाग को छुड़ाने के लिए किया जाता है। अमोनियम कार्बोनेट बनाने में इसका उपयोग किया जाता है। अपने अत्यधिक उपयोग के कारण पूरी दुनिया में इसका व्यापक पैमाने पर उत्पादन होता है। २००४ में पूरे विश्व में इसका आनुमानिक उत्पादन १० करोड़ ९० लाख टन हुआ था। २००६ में इसका उत्पादन लगभग १४ करोड़ ६५ लाख टन हुआ है। अमोनिया उत्पादन में भारत का स्थान चीन के बाद द्वितीय है। ये दोनों देश विश्व उत्पादन का क्रमशः २८.४% तथा ८.६% उत्पादित करते हैं। रूस ८.४% तथा संयुक्त राज्य अमेरिका ८.२% के उत्पादन के साथ तीसरे और चौथे स्थान पर हैं। कुल उत्पादन के ८०% का उपयोग उर्वरक बनाने के लिए होता है। नाइट्रीकरण की प्रक्रिया द्वारा कुछ सजीवों में वायुमंडलीय नाइट्रोजन से अमोनिया का निर्माण होता है।

किसी उद्योग या अमोनिया टैंक से अमोनिया का रिसाव होकर यदि अचानक अमोनिया वातावरण में फैल जाए तो आँख तथा चेहरे को काफी अधिक पानी के द्वारा धोना चाहिए। अमोनिया जल में अति विलेय है इसलिए चेहरे को जल से धोने से यह घुलकर अलग हो जाती है।

## सन्दर्भ

श्रेणी:नाइट्रोजन यौगिक
श्रेणी:क्षार
श्रेणी:घरेलू रसायन
श्रेणी:औद्योगिक गैसें
श्रेणी:रसायन शास्त्र
श्रेणी:हिन्दी विकि डीवीडी परियोजना
श्रेणी:प्रशीतक
रेवतचीनी

**रेवतचीनी**, रेउम जीनस का एक सदाबहार पौधा है, जो नाटे मोटे प्रकंद से बढ़ता है। इस जीनस का कुल पॉलीगैनोसी है। इन पौधों के पत्ते बड़े कुछ त्रिकोणीय आकार के होते हैं साथ ही पर्णवृंत लंबा और मांसल होता है। फूल छोटे और सफेद हरा से गुलाबी-लाल, रंग के होते हैं, और इनका पुष्पण पत्तेदार समूह मे होता है। इसकी विभिन्न प्रजातियों की खेती औषधीय और मानव उपभोग दोनों प्रयोजनों के लिए होती है। हालांकि इसकी पत्तियां जहरीली होती हैं, पर इसका डंठल अपने तीखे स्वाद के चलते पाई जैसे मिष्ठान बनाने मे प्रयुक्त होता है।
आर्थर शोपेनहावर

**आर्थर शोपेनहावर** (, ) एक जर्मन दार्शनिक थे। वह अपने 1818 के काम *एक इच्छा और एक प्रतिनिधित्व के रूप में विश्व* (1844 में विस्तारित) के लिए सबसे अच्छी तरह से जाने जाते हैं, जो अभूतपूर्व जगत को एक अंधे नूमेनल वसीयत के उत्पाद के रूप में दर्शाता है। इमानुएल काण्ट के पारलौकिक आदर्शवाद पर निर्माण करते हुए, शोपेनहावर ने एक नास्तिक आध्यात्मिक और नैतिक प्रणाली विकसित की जिसने जर्मन आदर्शवाद के समकालीन विचारों को ख़ारिज कर दिया। वह भारतीय दर्शन के महत्वपूर्ण सिद्धान्तों को साझा करने और पुष्टि करने वाले पाश्चात्य दर्शन के पहले विचारकों में से थे, जैसे कि तपस्या, स्वयं को नकारना, और विश्वरूप में दिखने की धारणा। उनके काम को दार्शनिक निराशावाद की एक अनुकरणीय अभिव्यक्ति के रूप में वर्णित किया गया है।

## शोपेनहावर पर अन्य विचारकों का प्रभाव
शोपेनहावर का कहना था कि वे उपनिषदों, कांट एवं प्लेटो से प्रभावित थे। शोपेनहावर के लेखों में भारतीय दर्शन का बारम्बार उल्लेख आता है। वे बुद्ध की शिक्षाओं को मानते थे और स्वयं को बौद्ध धर्मी कहते उनका यहाँ तक कहना था कि यदि ये शिक्षाएँ नहीं होतीं तो उनका दर्शन भी नहीं होता। उपनिषदों के बारे में उन्होने कहा - "मेरे जीवन में उपनिषदों से शान्ति मिली है; उनसे ही मुझे मृत्यु के समय भी शान्ति मिलेगी।"

## शोपेनहावर का प्रभाव

शोपेनहावर का *इच्छा* का विश्लेषण एवं उनकी मानवी इच्छा एवं प्रेरणाओं पर विचार ने फ्रेडरिक नीत्शे, रिचर्ड वाग्नर, लुड्विग विटिंगस्टीन एवं सैमुएल फ्रायड आदि प्रसिद्ध दार्शनिकों को प्रभावित किया। उनके पश्चवर्ती विचारकों पर उनका गहरा प्रभाव पड़ा, यद्यपि यह प्रभाव दर्शन की अपेक्षा कला के क्षेत्र में ज्यादा है। 

## [[भारतविद्या]]
शोपेनहावर ने उपनिषद का लातिन अनुवाद पढ़ा था जो फ़्रान्सीसी लेखक आंकेतिल द्यूपरों () द्वारा दारा शिकोह के फ़ारसी में सिर्र-ए-अकबर (, ) से अनूदित था। वह उपनिषदों के दर्शन से इतने प्रभावित हुए कि उन्होने कहा कि *उपनिषदों ने मानव का सर्वोच्च ज्ञान उत्पन्न किया है*। 

It is the most satisfying and elevating reading (with the exception of the original text) which is possible in the world; it has been the solace of my life and will be the solace of my death.

*ओप्नेख़त्* (, ) नामक पुस्तक सदैव उनकी मेज़ पर पड़ी रहती थी और सोने के पूर्व वे उसे अवश्य पढ़ते थे। संस्कृत साहित्य को वह अपनी शताब्दी का सर्वोत्कृष्ट उपहार कहते थे। उन्होने भविष्यवाणी की थी कि उपनिषदों का ज्ञान और दर्शन ही पश्चिम का धर्म बन जायेगा।

## [[पशु अधिकार]]
अपने दर्शन के कारण शोपेनहावर जानवरों के अधिकार के प्रति बहुत संवेदन्शील हो गये थे।

## शोपेनहावर और [[बौद्ध धर्म]]
१८३० एवं १८४० के दशकों में स्वयं शोपेनहावर एवं अन्य यूरोपीय विचारक शोपेनहावर के दर्शन एवं बौद्ध दर्शन (चार परम सत्य) में बहुत एकरूपता पाते थे। 

## इन्हें भी देखें
* रोमां रोलां
## सन्दर्भ

## बाहरी कड़ियाँ
* Schopenhauers Philosophie der Kunst
* Ross, Kelley L., 1998, "Arthur Schopenhauer (1788-1860)." Two short essays, on Schopenhauer's life and work, and on his dim view of academia.
* Freely accessible assorted essays by Arthur Schopenhauer from The University of Adelaide
* Schopenhauersource: Freely accessible reproductions of Schopenhauer's manuscripts

### लेख
* Abelson, Peter, 1993, "Schopenhauer and Buddhism," *Philosophy East and West* 43(2): 255-78.

श्रेणी:दार्शनिक
श्रेणी:भारतविद
श्रेणी:जर्मन दार्शनिक
मूर

**मूर** उत्तरी अफ्रीका के अरबों तथा बर्बर लोगों को कहते हैं जो व्यापारिक कारणों से कई अन्य क्षेत्रों में बस गए। ये इस्लाम के आगमान से पूर्व तथा उसके बाद भी विस्थापित होते रहे। स्पेन, श्रीलंका तथा इंडोनेशिया कुछ ऐसे क्षेत्र हैं जहाँ मूरों की आबादी रहती है। सुदूर दक्षिण भारत में भी मूर पाए जाते हैं।

श्रेणी:नस्ल
क्लाइंट (कंप्यूटिंग)

**क्लाइंट** किसी कम्प्यूटर या कम्प्यूटर प्रोग्राम को कहते हैं, जो किसी और कम्प्यूटर (सर्वर) द्वारा प्रदत्त सेवाओ का उपभोग करता है।
क्लाइंट सामान्यतः किसी साझा (सार्वजनिक) नेटवर्क के सन्साधनों का उपभोग करता है और उसे सर्वर द्वारा स्वयं को प्रामाणिकृत (authenticate) कराना पड़ता है। एक सर्वर कई अलग अलग क्लायन्टों को सेवा दे सकता है और एक क्लायन्ट कई अलग अलग सर्वरों की सेवा ले सकता है। क्लायन्ट और सर्वर निजि (private) नेटवर्को में भी हो सकते हैं।

## प्रकार
**क्लाइंट** की प्रकृति एवमं कार्य के आधार पर इन्हें तीन भागो में विभक्त किया जा सकता है--
1. फैट क्लाइंट (fat client)- इसके माध्यम से विभिन्न प्रकार के आँकड़ो को सरलता से प्राप्त किया जा सकता है। इसकी निर्भरता सर्वर पर आंशिक रूप से होती है। इसका प्रमुख उदहारण पर्सनल कंप्यूटर होता है, जिसमे विभिन्न प्रकार के आँकड़े भरे होते हैं।

2.थिन क्लाइंट (thin client)- इसके द्वारा उस कंप्यूटर के श्रोतों का उपयोग किया जाता है जोकि पोषक या मुख्य श्रोत के रूप में कार्य करता है। जैसे विभिन्न प्रकार के आँकड़े ऑफिस वेब apps के माध्यम से प्राप्त किए जा सकते हैं।

3.हाइब्रिड क्लाइंट (hybrid client)- यह फैट और थिन क्लाइंट का संयुक्त रूप माना जाता है। फैट क्लाइंट के रूप में यह स्थानीय रूप से आँकड़ो के संग्रहण का कार्य करता है परंतु इस प्रक्रिया में इसको सर्वर के ऊपर निर्भरता प्रदर्शित करनी पड़ती है। दूसरे शब्दों में फैट क्लाइंट की तरह यह मल्टीमीडिया का समर्थन करता है तथा थीं क्लाइंट की तरह प्रबंधकीय क्षमता एवम् लोचशीलता का प्रदर्शन करता है।

## सन्दर्भ

श्रेणी:संगणक अभियान्त्रिकी
अलसा

यह एक मुक्त स्रोत साउंड आर्किटेक्चर है (Advanced Linux Sound Architecture)।

अलसा
ओएसएस

यह एक मुक्त स्रोत साउंड आर्किटेक्चर है (OpenSource Sound System)।

श्रेणी:लिनक्स
जिंप

यह एक मुक्त स्रोत चित्र सम्पादन उपकरण है (GNU Image Manipulation Program)।

श्रेणी:लिनक्स
जीटीके

यह एक मुक्त स्रोत GUI डेवलेपर उपस्कर (GTK)।

श्रेणी:लिनक्स
फ़ेडोरा

फ़ेडोरा एक लिनक्स डिस्ट्रिब्यूशन है। इसे फ़ेडोरा प्रोजेक्ट द्वारा विकसित किया गया है और रेड हैट द्वारा प्रायोजित किया जाता है।

श्रेणी:लिनक्स डिस्ट्रो
अमारॉक

AmaroK यह एक मुक्त स्रोत चित्र संगीत प्लेयर है। यह केडीई का एक भाग है।

श्रेणी:लिनक्स
ग्नू

**जीएनयू** या **ग्नू** एक मुक्त स्रोत समूह है। यह आधुनिक लिनक्स के विकास में एक महत्वपूर्ण सहयोगकर्ता रहा है। कभी-कभी लिनक्स को सिर्फ लिनक्स न कहकर जीएनयू/लिनक्स कहते हैं। इसके संस्थापक रिचर्ड स्टॉलमैन हैं।

## सन्दर्भ

श्रेणी:लिनक्स
सूसे

एक लिनक्स डिस्ट्रिब्यूशन।

श्रेणी:लिनक्स डिस्ट्रो
रेड हैट

**रेड हैट, इन्कार्पोरेशन** (Red Hat, Inc.) अमेरिका की एक बहुराष्ट्रीय सॉफ्टवेयर कम्पनी है जो कम्पनियों को मुक्तस्रोत सॉफ्टवेयर उपलब्ध कराती है एवं उससे सम्बन्धित सेवायें प्रदान करती है। इसकी स्थापना १९९३ में हुई थी। इसका मुख्यालय उत्तरी कैरोलिना के रैले (Raleigh, North Carolina) में स्थित है और छोटे-छोटे अन्य कार्यालय विश्व के विभिन्न भागों में स्थित हैं। 

इसके उत्पादों में रेडहैट इंटरप्राइस़ लिनक्स तथा फ़ेडोरा शामिल हैं।

## सन्दर्भ

श्रेणी:लिनक्स डिस्ट्रो
श्रेणी:अमेरिकी कम्पनियाँ
जापानी उद्यान-कला

right|thumb|300px|आगाची संग्रहालय का उद्यान
right|thumb|300px|टाकामात्सु का एक उद्यान
**जापानी उद्यान कला** जापान की राष्ट्रीयता और संस्कृति की द्योतक है। यह शैली का प्रचार जापान में कदाचित् छठी शताब्दी में मोहान लोन हान नामक व्यक्ति ने किया। उसने नकली पहाड़ियाँ, टीले तालाब पानी की नालियाँ, झरने आदि बनाकर उनमें फूलों आदि के वृक्ष लगाकर सुशोभित करने का प्रयास प्रारंभ किया था। यही कला विकसित होते होते अब सर्वथा नूतन कला हो गई।

जापानी उद्यानों की विधि, बनावट आदि के विषय में श्रीमती टेलर का यह कथन अत्यंत सत्य है कि पत्थर और चट्टानें जापानी उद्यान के शरीर की अस्थियाँ हैं, भूमि की सब रेखाएँ शरीर के आकार को प्रदर्शित करती हैं, फूल और वृक्ष उसके वस्त्र और आभूषण हैं, परंतु जल तो उसका जीवन और प्राण ही है। पत्थर और पानी का जापानी उद्यानों में मुख्य स्थान है। बिना इनके किसी उद्यान का संपूर्ण होना संभव नहीं। जिन स्थानों में पानी की कमी होती है, यहाँ पानी के स्थान में बालू फैलाई जाती है और उसी से पानी का आभास होता है।

छोटे से छोटे स्थान को अत्यंत रमणीक बनाने की कला में जापानी सिद्धहस्त हैं। सादगी इन स्थानों की विशेषता है। जापानी उद्यान-कला का उद्देश्य यह रहा है कि दर्शक को थोड़े से स्थान में ही पर्वतीय दृश्य, झरता हुआ झरना, एक छोटी सी झील और उसमें एक द्वीप, एक पुल और विशेष रूप से शिलाएँ और चट्टानें आदि सब वस्तुएँ देखने की मिलेंगी। स्थान स्थान पर पुल, पहाड़ियाँ, जलकुंड, प्राकृतिक विश्राम गृह और जलपानगृह आदि पंगडंडियों और रास्तों के किनारे और चारों ओर एक प्रकार बनाए जाते हैं कि उद्यान में धूते समय वे आपको जगह जगह दृष्टिगोचर हों और उनके सौंदर्य को निरखकर आप प्रसन्न हों।

भिन्न भिन्न आकार के पत्थरों से वे छोटे छोटे स्थानों को भी अत्यंत आर्कषक ढंग से सजाते हैं। पानी के बीच में वे प्राय: कछुए के आकार का पत्थर रखते हैं और उसके पास ही दूसरा पत्थर उड़ते हुए हंस के आकार का होता है। दोनों ही प्राणी दीर्घजीवी होने के कारण बड़े शुभ माने जाते हैं। कभी कभी जहाजों के आकार के एक के पीछे एक सात पत्थर पानी में रखे जाते हैं, जिनका आशय यह होता है कि सात बड़े बड़े खजानों की खोज में समुद्र की लंबी यात्रा पर जा रहे हैं। (सात का अंक जापान में बड़ा शुभ माना जाता है)।

पानी का होना भी जापानी उद्यान में आवश्यक है। पानी के झरने और तालाब और उनके ऊपर पुल जापानी उद्यान के अनिवार्य अंग हैं। पानी के किनारे पेड़ और पत्थर आदि इस प्रकार सजाते हैं कि पानी में उनका प्रतिबिंब और भी सुंदर लगता है।

अनेक प्रकार के फलनेवाले और महीन पत्तीवो शोभाकर पेड़ लगाते हैं। चीड़ के पेड़ों का विशेष महत्त्व है। प्राय: वे मुख्य द्वार के दोनों ओर संतरी के समान लगे मिलते हैं। दूसरे ये वृक्ष भी दीर्घजीवन के प्रतीक माने जाते हैं।

"बोनसाई" कला में, अर्थात् बड़े ऊँचे बढ़ेवाले पेड़ों को छोटे अकार में उगाने की कला में, भी जापानी सिद्धहस्त होते हैं और इसका उपयोग जापानी उद्यान कला में प्रचुर मात्रा में होता है।

श्रेणी:कला
श्रेणी:जापान
जागेश्वर धाम, अल्मोड़ा

उत्तराखंड के अल्मोड़ा से ३५ किलोमीटर दूर स्थित केंद्र **जागेश्वर धाम** के प्राचीन मंदिर प्राकृतिक सौंदर्य से भरपूर इस क्षेत्र को सदियों से आध्यात्मिक जीवंतताप्रदान कर रहे हैं। यहां लगभग २५० मंदिर हैं जिनमें से एक ही स्थान पर छोटे-बडे २२४ मंदिर स्थित हैं।

## इतिहास
उत्तर भारत में गुप्त साम्राज्य के दौरान हिमालय की पहाडियों के कुमाऊं क्षेत्र में कत्यूरीराजा थे। जागेश्वर मंदिरों का निर्माण भी उसी काल में हुआ। इसी कारण मंदिरों में गुप्त साम्राज्य की झलक भी दिखलाई पडती है। भारतीय पुरातत्व सर्वेक्षण विभाग के अनुसार इन मंदिरों के निर्माण की अवधि को तीन कालों में बांटा गया है। कत्यरीकाल, उत्तर कत्यूरीकाल एवं चंद्र काल। बर्फानी आंचल पर बसे हुए कुमाऊं के इन साहसी राजाओं ने अपनी अनूठी कृतियों से देवदार के घने जंगल के मध्य बसे जागेश्वर में ही नहीं वरन् पूरे अल्मोडा जिले में चार सौ से अधिक मंदिरों का निर्माण किया जिसमें से जागेश्वर में ही लगभग २५० छोटे-बडे मंदिर हैं। मंदिरों का निर्माण लकडी तथा सीमेंट की जगह पत्थर की बडी-बडी shilaon से किया गया है। दरवाजों की चौखटें देवी देवताओं की प्रतिमाओं से अलंकृत हैं। मंदिरों के निर्माण में तांबे की चादरों और देवदार की लकडी का भी प्रयोग किया गया है।

## स्थिति
thumb|जागेश्वर धाम के मंदिर।
जागेश्वर को पुराणों में हाटकेश्वर और भू-राजस्व लेखा में पट्टी पारूणके नाम से जाना जाता है। पतित पावन जटागंगा के तट पर समुद्रतल से लगभग 6200 फुट की ऊंचाई पर स्थित पवित्र जागेश्वर की नैसर्गिक सुंदरता अतुलनीय है। कुदरत ने इस स्थल पर अपने अनमोल खजाने से खूबसूरती जी भर कर लुटाई है। लोक विश्वास और लिंग पुराण के अनुसार जागेश्वर संसार के पालनहारभगवान विष्णु द्वारा स्थापित बारह ज्योतिर्लिगोंमें से एक है।

## पौराणिक सन्दर्भ
पुराणों के अनुसार शिवजी तथा सप्तऋषियों ने यहां तपस्या की थी। कहा जाता है कि प्राचीन समय में जागेश्वर मंदिर में मांगी गई मन्नतें उसी रूप में स्वीकार हो जाती थीं जिसका भारी दुरुपयोग हो रहा था। आठवीं सदी में आदि शंकराचार्य जागेश्वर आए और उन्होंने महामृत्युंजय में स्थापित शिवलिंग को कीलित करके इस दुरुपयोग को रोकने की व्यवस्था की। शंकराचार्य जी द्वारा कीलित किए जाने के बाद से अब यहां दूसरों के लिए बुरी कामना करने वालों की मनोकामनाएंपूरी नहीं होती केवल यज्ञ एवं अनुष्ठान से मंगलकारी मनोकामनाएं ही पूरी हो सकती हैं।

## सन्दर्भ

* **जगेश्वर**, "अबोड ऑफ लॉर्ड शिवा*, by C. M. Agrawal. Published by Kaveri Books, 2000. ISBN 81-7479-033-0.*
* *History of Kumaun*, by B D Pandey.
* *Kumaon: Kala Shilp AUr Sanskriti', by Kaushal Kishore Saxena

==बाहरी कड़ियाँ==
* [http://asi.nic.in/asi_museums_jageshwar.asp Jageshwar Archeological Museum] 
* 

* विस्तृत जानकारी के लिए - 8वा [https://web.archive.org/web/20190702080442/https://umjb.in/gyankosh/jageshwar--8th-jyotirlingas-of-lord-shiva जोतिर्लिंग] 

* [https://web.archive.org/web/20070929141155/http://wikimapia.org/4602064/Jageshwar जगेश्वर] *विकिमैपिया'' पर।
* जगेश्वर धाम बेबसाइट

श्रेणी:अल्मोड़ा
श्रेणी:उत्तराखण्ड के तीर्थ
रास पंचाध्यायी

अंगूठाकार|रास पंचाध्यायी
**रास पंचाध्यायी** मूलत: भागवत पुराण के दशम स्कंध के उनतीसवें अध्याय से तैंतीसवें अध्याय तक के पाँच अध्यायों का नाम है। यह संस्कृत का कोई स्वतंत्र ग्रंथ नहीं है। किंतु हिंदी में रास पंचाध्यायी नाम से स्वतंत्र ग्रंथ लिखे गए और यह नाम अत्यंत प्रसिद्ध हो गया। भागवत पुराण के इन पाँच अध्यायों को इस पुराण का प्राण माना जाता है क्योंकि इस अध्यायों में श्रीकृष्ण की दिव्य लीला के माध्यम से प्रेम और समर्पण की प्रतिष्ठा की गई है। इस लीला का उपास्य काम विजयी माना जाता है अत: जो कोई भक्त इस लीलाप्रसंग को पढ़ता या दृश्य रूप में देखता है वह कामजय की सिद्धि प्राप्त करता है।

## रास पंचाध्यायी का सार
"रास पंचाध्यायी" के पाँच अध्यायों का संक्षेप में सार इस प्रकार है - शारदीय पूर्णिमा की रात्रि के समय भगवान श्रीकृष्ण के मन में गोपियों के साथ रसमयी रासक्रीड़ा करने का संकल्प हुआ। उन्होंने अपनी मनोहारी कामबीज वंशी की ध्वनि बजाई। वंशी की मोहक ध्वनि सुनते ही गोपियाँ अपना समस्त क्रियाव्यापार त्याग कर रास प्रदेश में कृष्ण के पास पहुँच गई। श्री कृष्ण ने उन्हें पहले तो समझा-बुझाकर अपने घर वापस जाने को कहा, किंतु गोपियाँ अपने निश्चय पर आरूढ़ रहीं और रासक्रीड़ा के लिए कृष्ण से आग्रह करती रहीं। जब गोपियाँ अपने पर लौटने को उद्यत न हुई तो श्री कृष्ण ने आनंदपुलकित मन से मडंलाकार स्थिति होकर उनके साथ रासलीला प्रारंभ की। इस रासलीला को वैष्णव भक्त दिव्य क्रीड़ा मानते हैं और इसका आध्यात्मिक अर्थ प्रस्तुत करते हैं। श्री कृष्ण चिदानंदघन दिव्यशरीर हैं, गोपियाँ दिव्य जगत् की भगवान की अतंरंग शक्तियाँ हैं। उनकी लीला भावभूमि की है स्थूल शरीर और मन से उसका कोई संबंध नहीं। रास पंचाध्यायी पर टीका लिखनेवाले श्री वल्लभाचार्य, श्री श्रीधर स्वामी, श्री जीय गोस्वामी आदि ने इस आध्यात्मिक तत्त्व की व्याख्या बड़े विस्तार से की है।

## हिन्दी में रास पंचाध्यायी
हिंदी के भक्त कवियों ने सभी "रास पंचाध्याची" के इस भागवत तत्त्व को ग्रहण कर अपनी सरस कृतियों में इस स्थान दिया है। सूरदास ने इस प्रसंग को सूरसागर में समेटा है किंतु स्वतंत्र ग्रंथ नहीं लिखा। स्वतंत्र रूप से रास पंचाध्यायी लिखनेवालों में नंददास, रहीम खानखाना, हरिराम व्यास और नवलसिंह कायस्थ के नाम प्रसिद्ध हैं। नंददास की रास पंचाध्यायी रोला छंद में है। साहित्यिक ब्रजभाषा में बड़ी सरस शैली का कवि ने प्रयोग किया है। हरिराम व्यास रचित रास पंचाध्यायी त्रिपदी छंद में है। इसमें 120 छंद हैं। रासलीला का वर्णन हरिराम व्यास ने अपने ढंग से किया है। भागवत पुराण का आनुपूर्वी अनुकरण इसमें नहीं है। रहीमरचित रास पंचाध्यायी का वर्णन "भक्तमाल" में मिलता है। दो पद भी उसमें संकलित हैं। संपूर्ण पुस्तक अप्राप्य है। नवलसिंह की रास पंचाध्यायी सामान्य कोटि की है। रास पंचाध्यायी का महत्त्व प्रेमलक्षणा भक्ति के संदर्भ में बहुत माना जाता है। इसकी कथा कहने की भी परिपाटी पड़ गई है। संक्षेप में, वैष्णव भक्ति के समर्पण भाव को स्थापित करनेवाला यह प्रधान प्रसंग है जो भागवत पुराण का अंश होने

श्रेणी:हिन्दू धर्म
श्रेणी:साहित्य
तकनीकी शिक्षा

मानव और मानव निर्मित यंत्रो की परस्पर क्रिया जिसमें मानव यंत्रों से और अधिक लाभ प्राप्त करता है, का तकनीकी शिक्षा में अध्ययन किया जाता है। 

श्रेणी:शिक्षा
H.J. Learit- " तकनीकी का सम्बन्ध समस्याओं का समाधान अधिक प्रभावशाली ढंग से करना , जिससे कार्य कुशलता का विकास हो "
  तकनीकी के मुख्य तीन पक्ष हैं - अदा (input) ,प्रकिया(process)& प्रदा  (output)
* तकनीकी शिक्षा से तात्पर्य शिक्षा में मशीनीकरण
पर्णहरित

thumb|पौधों की कोशिकाओं में क्लोरोप्लास्ट के क्लोरोफिल (chlorophyll)अत्यधिक मात्रा में पाइ जाती हैं।
**पर्णहरित**, **हरितलवक**, (chlorophyll) **पर्ण हरिम** या **क्लोरोफिल** एक प्रोटीनयुक्त जटिल रासायनिक यौगिक है। यह वर्णक पत्तों के हरे रंग का कारण है। यह प्रकाश-संश्लेषण का मुख्य वर्णक है। इसे फोटोसिन्थेटिक पिगमेंट भी कहते हैं। इसका गठन भी पत्तों में पाए जाते हैं।

## रासायनिक संरचना
क्लोरोफिल का महत्व इस कारण है कि यही सूर्यप्रकाश की ऊर्जा का अवशोषण कर वायु के कार्बन डाइऑक्साइड से पौधों में शर्कराओं, पॉलिशर्कराओं तथा अन्य जटिल कार्बनिक यौगिकों का सृजन करता है। यह स्वयं भी सूर्य के प्रकाश द्वारा ही बनता है। बहुत समय तक इसके संघटन के संबंध में हमारा ज्ञान अधूरा था। विल्स्टेटर (Willstatter) नामक जर्मन रसायनज्ञ ने 1911 ई. में इस वर्णक को शुद्ध रूप में पृथक् किया और इसके विघटित अवयवों के संघटन का अध्ययन करके इसका अस्थायी रासायनिक सूत्र निर्धारित किया। उन्हांने यह भी पता लगाया कि क्लोरोफिल दो प्रकार के होते हैं। एक को उन्होंने क्लारोफिल ऐल्फा, या क्लोरोफिल-ए और दूसरे को क्लारोफिल बीटा, या क्लारोफिल-बी, की संज्ञा दी। ये दोनों 3:1 के अनुपात में पत्तों में पाए जाते हैं। हरे पत्तों के 1,000 भाग में 2 भाग क्लोरोफिल-ए का, 3/4 भाग क्लोरोफिल-बी का, भाग ज़ैंथोफिल का और 1/6 भाग कैरोटीन का रहता है।

हरे पत्तों या सूखे पत्तों के चूर्ण से 85% ऐल्कोहल या 80% ऐसीटोन विलायक द्वारा क्लोरोफिल का निष्कर्ष निकाला जाता है। सूखे चूर्ण के लगभग दो किलोग्राम से प्राय: 13 ग्राम क्लोरोफिल प्राप्त होता है। क्लोरीफिल-ए कुछ नीलापन लिए हरे रंग का होता है और क्लोरोफिल-बी कुछ पीलापन लिए हरे रंग का। दोनों के संघटन में कोई विशेष अंतर नहीं है। एक में जहाँ मेथिल मूलक है, दूसरे में उसके स्थान में ऐल्डिहाइड़ मूलक है। इससे दोनों की ऑक्सीकरण क्रिया में अंतर आ जाता है। ऐल्फा क्लोरोफिल का विशिष्ट घूर्णन - 262 डिग्री और बीटा का - 267 डिग्री है। क्लोरोफिल-ए का आणविक सूत्र C55 H72 O5 N4 Mg और क्लोरोफिल-बी का C55 H70 O6 N4 Mg है।

क्लोरोफिल, में 2.6% मैग्नीशियम रहता है। इसमें लोहा या फॉस्फोरस नहीं होता। इसके जलविश्लेषण से मेथिल ऐल्कोहल और फीटोल ऐल्कोहल (C20 H400) तथा 8 पाइरोल केंद्रक प्राप्त होते हैं।

क्लोरोफिल, हीमोग्लोबिन से बहुत कुछ समानता रखता है। हीमोग्लोबिन मानव तथा अन्य प्राणियों के रक्त का आवश्यक अवयव है। इनमें कुछ अंतर भी है। क्लोरोफिल मोम सा पदार्थ है। हीमोग्लोबिन °हीम और ग्लोबिन का आणविक यौगिक है। क्लोरोफिल वस्तुत: एस्टर प्रकार का यौगिक है, जिसमें मेथिल और फीटोल ऐल्कोहल संयुक्त हैं।

क्लोरोफिल के जलविश्लेषण से मेथिल और फीटोल ऐल्कोहलों के साथ-साथ कार्बोक्सीलिक अम्लों के लवण प्राप्त होते हैं, जिन्हें क्लोरोफिलिन कहते हैं। क्लोरोफिलिन में अब भी मैग्नीशियम रहता है, जिसके कारण उसका रंग हरा होता है। यदि क्लोरोफिल का जल विश्लेषण क्लोरोफिलेज नामक एंजाइम में किया जाय, तो जो उत्पाद प्राप्त होता है उसे क्लोरोफिलाइड कहते हैं। क्लोरोफिलाइड सूक्ष्म क्रिस्टलीय पदार्थ है, जबकि क्लोरोफिल अक्रिस्टली होता है। अम्लों के उपचार से मैग्निशियम निकल जाता है और अब जो उत्पाद प्राप्त होता है उसे पॉरफिरिन कहते हैं। पॉरफिरिन में अम्ल और क्षार दोनों के गुण होते हैं। विभिन्न अवस्थाओं में विभिन्न अभिकर्मकों के उपचार से क्लोरोफिल से अनेक उत्पाद प्राप्त हुए हैं, जिनसे पता लगता है कि क्लोरोफिल में पाइरोल केंद्रक रहते हैं। इन उत्पादों के संघटन के आधार पर क्लोरोफिल का फिशर ने एक रासायनिक सूत्र 1939 ई. में दिया था।

## इन्हें भी देखें
* प्रकाश-संश्लेषण

श्रेणी:प्रकाश संश्लेषण
एमी गुडमॅन

अंगूठाकार|Amy Goodman (2010)
**एमी गुडमॅन** (जन्म १३ अप्रिल १९५७) अमेरिका की प्रसारण पत्रकार हैं।
इन्हें मुख्य रूप से पसिफिका रेडिओ के डेमोक्रेसी नाउ कार्यक्रम के मेजबान के रूप में जानते हैं।

श्रेणी:अमेरिकी खोजी पत्रकार
श्रेणी:खोजी पत्रकार
श्रेणी:अमेरिकी पत्रकार
श्रेणी:आधार
बेतार

**बेतार** (अंग्रेज़ी: **wireless**) का मतलब बिना किसी तार के सूचना सन्केतों के स्थानान्तरण से है।बेतार का तार का अविष्कार "मार्कोनी" ने सन् 1901 में किया था।
सूचना प्रौद्योगिकी के आने से पहले बेतार का अर्थ रेडियो माना जाता था।
आजकल बेतार का उपयोग कई जगहों पे होता है और इसके कई अभिप्राय हो सकते हैं। जैसे कि 
* कॉर्डलेस(Cordless)
* बेतार लॅन(Wireless LAN)  
* बेतार फोन(Cellular Phone)- 
* बेतार का तार (Wireless Telegraphy)

श्रेणी:आधार
*
एनाबोलिज्म

सभी मेटाबोलिक क्रियाएं जिसके फलस्वरूप शरीर में सामान्य अणुओं से जीव द्रव्य के अपेक्षाकृत बड़े अणुओं का निर्माण होता है **एनाबोलिज्म** कहलाती हैं। इस क्रिया के फलस्वरूप ही शरीर में नए पदार्थों का संश्लेषण शरीरिक, विकास, वृद्धि एवं संरक्षण सम्भव है। प्रकाश-संश्लेषण एक महत्वपूर्ण एनाबोलिक क्रिया है।

श्रेणी:जैवरसायनिकी
ओम जय जगदीश हरे

इस देश के हिन्दू-सनातन धर्मावलंवी के घरों और मंदिरों में गूंजनेवाले भजनों में प्रमुख है, इसे विष्णु की आरती कहते हैं। हिन्दुओं का मानना है- हजारों साल पूर्व हुए हमारे ज्ञात-अज्ञात ऋषियों ने परमात्मा की प्रार्थना के लिए जो भी श्लोक और भक्ति गीत रचे, ओम जय जगदीश की आरती की भक्ति रस धारा ने उन सभी को अपने अंदर समाहित सा कर लिया है। यह एक आरती संस्कृत के हजारों श्लोकों, स्तोत्रों और मंत्रों का निचोड़ है। लेकिन इस अमर भक्ति-गीत और आरती के रचयिता पं. श्रद्धाराम शर्मा के बारे में कोई नहीं जानता और न किसी ने उनके बारे में जानने की कोशिश की। 
## रचयिता

ओम जय जगदीश की आरती के रचयिता थे पं॰ श्रद्धाराम शर्मा। उनका जन्म 1837 में पंजाब के लुधियाना के पास फिल्लौर में हुआ था। उनके पिता जयदयालु खुद एक ज्योतिषी थे। बताया जाता है कि उन्होंने अपने बेटे का भविष्य पढ़ लिया था और भविष्यवाणी की थी कि यह एक अद्भुत बालक होगा। बालक श्रद्धाराम को बचपन से ही धार्मिक संस्कार तो विरासत में ही मिले थे। उन्होंने बचपन में सात साल की उम्र तक गुरुमुखी में पढाई की। दस साल की उम्र में संस्कृत, हिन्दी, पर्शियन, ज्योतिष और संस्कृत की पढाई शुरु की और कुछ ही वर्षो में वे इन सभी विषयों के निष्णात हो गए।

आरती इस प्रकार है:


\header { tagline = ##f }
\layout { indent = 0 \context { \Score \remove "Bar_number_engraver" } }

global = {
  \key fis \major
  \override NoteHead.style = #'petrucci
}

melody = \relative c' { \global \voiceOne
  \partial 4 fis
\repeat volta 2 {
  fis8 fis fis fis fis4 eis8 fis 
  gis4 r2 gis8 ais
  b4 cis8 cis dis cis b ais
  b ais gis4 r2
  gis8 ais gis ais b4 b8 ais
  gis ais gis fis gis ais gis ais 
  b4 b8 ais gis ais gis fis 
  fis fis gis4 ais8 gis fis eis
  fis eis dis4 r gis
  gis8 gis gis gis ais gis fis eis 
}
\alternative {
  {fis2 r4 fis}
  {fis2 r}
}

\repeat volta 2 {
fis8 gis fis eis gis4 fis8 eis
gis4 fis cis'8 cis b b
ais4 gis8 fis gis4 cis8 cis 
cis dis cis b ais4 gis8 fis 
gis2 r
gis8 ais gis ais b4 b8 ais
gis8 ais gis fis gis ais gis ais 
b4 b8 ais gis ais gis fis
fis fis gis4 ais8 gis fis eis
fis eis dis4 r gis
gis8 gis gis gis ais gis fis eis
fis2 r 
}

}

verseMelody = \lyricmode {
ॐ ज -- य ज -- ग -- दीश ह -- "" रे
स्वा -- मी ज -- य ज -- ग -- दीश ह -- "" रे "" ""
भ -- "" क्त ज -- नों के "" सं -- "" क -- ट
दा -- "" स ज -- नों के "" सं -- "" क -- ट
क्ष -- ण में दू -- र क -- "" रे "" ""
ॐ ज -- य ज -- ग -- दी -- श ह -- "" 

रे। ॐ
रे

जो "" ध्या -- "" वे फ -- ल पा -- वे
दु -- ख बि -- न -- से म -- न का
स्वा -- मी दु -- ख बि -- न -- से म -- न का
सु -- ख सं -- प -- त्ती घ -- र आ -- "" वे ""
सु -- ख सं -- प -- त्ती घ -- र आ -- "" वे ""
क -- ष्ट मि -- टे "" त -- न का "" ""
ॐ ज -- य ज -- ग -- दी -- श ह -- "" रे। 
}

melodyPart = \new Staff \with { midiInstrument = "pan flute"} >

\score {
  \new ChoirStaff >
  \layout { }
}
\score { \unfoldRepeats { > }
  \midi { \tempo 4=96 }
}


## बाहरी कड़ियाँ
* 
* 

## सन्दर्भ

श्रेणी:भजन
श्रेणी:आरती
सर्ब लोग

**सर्ब लोग** दक्षिणी स्लाव जाति में आते हैं जो बाल्कन प्रदेश में वास करते हैं। इसके अलावे इनके पड़ोसी क्षेत्रों में भी इनकी उपस्थिति है। ये आज के यूगोस्लाविया, सर्बिया, उत्तर मैसिडोनिया इत्यादि क्षेत्रों में बहुमत में पाए जाते हैं।

इनका विस्थानप सातवीं सदी में हुआ ऐसा माना जाता है।


Image: Serbs in Croatia, Bosnia, Montenegro and Serbia, 1981.png
Image:SerbsInYugoslavia1992-1995.png
Image:Balkans05.png
Image:Balkans2010.png


श्रेणी:स्लाव
हार्मोन

thumb|right|ऑक्सीटोसिन हार्मोन का चित्र
thumb|right|आड्रेनालिन (Adrenaline) नामक हार्मोन की रासायनिक संरचना

**हार्मोन** या **ग्रन्थिरस** या **अंत:स्राव** जटिल कार्बनिक पदार्थ हैं जो सजीवों में होने वाली विभिन्न जैव-रसायनिक क्रियाओं, वृद्धि एवं विकास, प्रजनन आदि का नियमन तथा नियंत्रण करता है। ये कोशिकाओं तथा ग्रन्थियों से स्रावित होते हैं। हार्मोन साधारणतः अपने उत्पत्ति स्थल से दूर की कोशिकाओं या ऊतकों में कार्य करते हैं इसलिए इन्हें 'रासायनिक दूत' भी कहते हैं। इनकी सूक्ष्म मात्रा भी अधिक प्रभावशाली होती है। इन्हें शरीर में अधिक समय तक संचित नहीं रखा जा सकता है अतः कार्य समाप्ति के बाद ये नष्ट हो जाते हैं एवं उत्सर्जन के द्वारा शरीर से बाहर निकाल दिए जाते हैं। हार्मोन की कमी या अधिकता दोनों ही सजीव में व्यवधान उत्पन्न करती हैं। हार्मोन की व्यापक परिभाषा (एक संकेत अणु के रूप में जो अपने उत्पादन स्थल से दूर अपना प्रभाव डालता है) के कारण, कई प्रकार के अणुओं को हार्मोन के रूप में वर्गीकृत किया जा सकता है।

जिन पदार्थों को हार्मोन माना जा सकता है, उनमें ईकोसैनोइड्स (जैसे प्रोस्टाग्लैंडीन और थ्रोम्बोक्सेन), स्टेरॉयड (जैसे एस्ट्रोजन और ब्रासिनोस्टेरॉयड), अमीनो एसिड व्युत्पन्न (जैसे एपिनेफ्रीन और ऑक्सिन), प्रोटीन या पेप्टाइड्स (जैसे इंसुलिन और सीएलई पेप्टाइड्स) और गैसें (जैसे एथिलीन और नाइट्रिक ऑक्साइड) शामिल हैं।

## परिचय
पौधों एवं जन्तुओं दोनो के अपने अपने हार्मोन होते हैं। पौधों में पाए जाने वाले हार्मोन को वनस्पति हार्मोन या पादप हार्मोन कहते हैं। ये जटिल कार्बनिक यौगिक पौधों के एक भाग में निर्मित होकर अन्य भागों में स्थानान्तरित हो जाते हैं तथा उन अंगों की वृद्धि, जैविक क्रियाओं पर नियन्त्रण एवं उनके बीच समन्वय स्थापित करते हैं। वनस्पित हार्मोन वृद्धि, विकास, कोशिका-विभाजन, बीजों के अंकुरण, कलिका निर्माण, अपस्थानिक जड़ों की वृद्धि, फलों के निर्माण, अपरिपक्व फलों एवं पत्तियों को गिरने से रोकने, कैम्बियम की सक्रियता एवं पौधों में होने वाली विभिन्न जैविक क्रियाओं के नियन्त्रण में सहायता करते हैं। जन्तुओं में हार्मोन का स्त्राव आमतौर पर अन्तःस्त्रावी ग्रन्थियों द्वारा होता है। ये ग्रन्थियाँ मेरूदण्डी प्राणियों में विकसित होती हैं। इनमें हार्मोन रक्त के माध्यम से अपने कार्य स्थलों तक पहुँच जाते हैं। ये प्रायः प्रोटीन, स्टेरायड, पोली पेप्टाइड प्रकृति के होते हैं।

हार्मोन अपने कार्य स्थल की कोशिकाओं के कार्यों को प्रभावित करते हैं। इनके कार्य करने के तरीके इनकी रासायनिक प्रकृति के अनुसार भिन्न-भिन्न होते हैं। प्रोटीन हार्मोन एवं पोली पेप्टाइड हार्मोन कोशिकाओं की सतह पर उपस्थित संयोजको से जुड़कर कोशिका के कोशिका द्रव में रासायनिक परिवर्तन कर देते हैं जिसके परिणाम स्वरूप अपेक्षित कार्य सम्पन्न हो जाता है। स्टेरायड हार्मोन कोशिका झिल्ली को पारकर कोशिका में प्रवेश करते हैं एवं कोशिका द्रव मे किसी संयोजक से संयोग करने के बाद केन्द्रक में पहुँच जाते हैं। केन्द्रक में ये सीधे डीएनए से संयोग करके प्रोटीन संश्लेषण को प्रभावित करते हैं। सभी स्टेरायड हार्मोनों के संयोजक कोशिका के कोशिका द्रव में नहीं होते हैं, कुछ के संयोजक कोशिका झिल्ली में भी स्थित रहते हैं।

## सन्दर्भ

श्रेणी:जैवरसायनिकी
*
श्रेणी:जीव विज्ञान
श्रेणी:अंतःस्राविकी
श्रेणी:हिन्दी विकि डीवीडी परियोजना
विराम घड़ी

right|thumb|समय गणना यंत्र
प्रयोगशाला, खेल के मैदान तथा ओलम्पिक खेलों में जिस घड़ी का उपयोग होता है, उसे **समय गणना यंत्र** कहते हैं। इस घड़ी को इच्छानुसार चलाया या बन्द किया जा सकता है। विराम घड़ी की सहायता से सेकेंड के एक पंचमांश अथवा एक दशमांश तक का समय मापा जा सकता है।

श्रेणी:यंत्र
मनियर

**मनियर** (Maniyar) भारत के उत्तर प्रदेश राज्य के बलिया ज़िले में स्थित एक गाँव है। यह अपने भगवान परशुराम जी और नौका बाबा के मंदिरों के लिए प्रसिद्ध है।

## नवरात्री मेला
मनियर में नवरात्री में मेला लगता है और दूर दूर से श्रद्धालु आते हैं जिनकी मन्नत पूरी होती है ओ लोग यहाँँ पूजा करवाते हैं।

## इन्हें भी देखें
* बलिया ज़िला

## सन्दर्भ

श्रेणी:बलिया ज़िला
श्रेणी:उत्तर प्रदेश के गाँव
श्रेणी:बलिया ज़िले के गाँव
पॉल स्वीजी़

पॉल मॅरलर स्वीजी़ (१० अप्रिल १९१० - २७ फ़रवरी २००४) एक मार्क्सवादी अर्थशास्त्री और अंग्रेजी़ पत्रिका 'मन्थली रिव्यू' के संस्थापक संपादक थे। 

## बाहरी कड़ियाँ
* https://web.archive.org/web/20080706093534/http://www.flonnet.com/fl2106/stories/20040326004103000.htm (श्रद्धांजलि)

श्रेणी:वामपन्थी लेखक
श्रेणी:अमेरिकी वामपन्थी लेखक
श्रेणी:1910 में जन्मे लोग
मन्थली रिव्यू

**मन्थली रिव्यू** न्यू यॉर्क शहर से अंग्रेजी भाषा में छपने वाला एक स्वतन्त्र समाजवादी मासिक है।
इसके वर्तमान संपादक 'जॉन बेलामी फॉ़स्टर' हैं।

## बाहरी कड़ियाँ
* https://web.archive.org/web/20090129200921/http://monthlyreview.org/ आधिकारिक वेबपृष्ठ

श्रेणी:अंग्रेज़ी पत्रिकाएँ
श्रेणी:अमेरिकी पत्रिकाएँ
श्रेणी:राजनैतिक पत्रिकाएँ
उपधातु

वे तत्व जिनमें धातु तथा अधातु के गुण पाये जाते हैं उन्हें उपधातु कहते हैं जैसे कार्बन, बोरान आदि।

वर्तमान में उपधातु की संख्या सात हैं -

बोरान, सिलिकन, जर्मेनियम, आर्सेनिक, एण्टिमोनी, टेल्यूरियम, पॉलोनियम ।

## गुणधर्म
*(१) उपधातुएँ प्राय: एम्फोटेरिक आक्साइड बनाती हैं। एम्फोटेरिक पदार्थ उन्हें कहते हैं जो अम्ल और क्षार दोनों की ही तरह अभिक्रिया कर सकते हैं।

*(२) उपधातुएँ प्राय: अर्धचालकता का गुण प्रदर्शित करती हैं। 

कभी-कभी उपधातु और अर्धचालक को एक ही समझने की गलती हो जाती है। यद्यपि दोनों में कुछ-कुछ समानता है किन्तु दोनों अलग-अलग हैं। उपधातुओं का कांसेप्ट आवर्त सारणी में एक विशेष स्थिति को प्रदर्शित करता है, जबकि अर्धचालकता तत्वों के अलावा मिश्रधातुओं में भी पायी जाती है।





श्रेणी:उपधातुएँ
श्रेणी:रसायन शास्त्र
रासायनिक आबंध

अंगूठाकार|यह '''लेविस डॉट चित्र''' है जो कि रासायनिक आबंध दर्शाने में मददगार है

किसी अणु में दो या दो से अधिक परमाणु जिस बल के द्वारा एक दूसरे से बंधे होते हैं उसे **रासायनिक आबन्ध** (केमिकल बॉण्ड) कहते हैं। ये आबन्ध रासायनिक संयोग के बाद बनते हैं तथा परमाणु अपने से सबसे पास वाली निष्क्रिय गैस का इलेक्ट्रान विन्यास प्राप्त कर लेते हैं। 

दूसरे शब्दों में, रासायनिक आबन्ध वह परिघटना है जिसमें दो या दो से अधिक अणु या परमाणु एक दूसरे से आकर्षित होकर और जुड़कर एक नया अणु या आयन बनाते हैं (एक विशेष प्रकार के बन्धन 'धात्विक बन्धन' में यह प्रक्रिया भिन्न होती है)। यह प्रक्रिया सूक्ष्म स्तर पर होती है, लेकिन इसके परिणाम का स्थूल रूप में अवलोकन किया जा सकता है, क्योंकि यही प्रक्रिया अनेकानेक अणुओं और परमाणुओं के साथ होती है। गैस में ये नये अणु स्वतन्त्र रूप से मौजू़द रहते हैं, द्रव में अणु या आयन ढीले तौर पर जुडे रहते हैं और ठोस में ये एक आवर्ती (दुहराव वाले) ढाँचे में एक दूसरे से स्थिरता से जुड़े रहते हैं।

## आबंध के प्रकार
सामान्यतः रासायनिक आबन्ध को तीन भागों में विभाजित किया जाता है-

1. **[[आयनी आबन्ध|आयनिक बन्ध]]**- यह बन्ध आयनों के मध्य आकर्षण से बनता है। 

2. **[[सहसंयोजी आबंध|सहसंयोजक आबन्ध]]** - इलेक्ट्रॉन के समान साझा से बनता है। 

3. **उपसहसंयोजक आबन्ध** - इलेक्ट्रॉन के असमान साझेदारी से बनता है।

**संयोजकता आबंध सिद्धान्त￼**:

सन 1927 में हिटलर तथा लंदन ने विपरीत इलेक्ट्रान चक्रणों के युग्मन तथा उदासीनीकरण पर आधारित सिद्धांत बनाया । हिटलर तथा लंदन के अनुसार  इलेक्ट्रॉनिक  युग्म बंध  तभी बनता है जब भाग लेने वाले इलेक्ट्रॉनों का चक्रण विपरीत दिशाओं में हो।  इस प्रकार वे आबंध बनाकर अपने चक्रण का उदासीनीकरण कर लेते हैं जिससे उनकी ऊर्जा में कमी आ जाती है जो बंध को स्थायित्व प्रदान करती है ।

आधुनिक काल में रासायनिक आबंधों का वर्गीकरण निम्नलिखित प्रकार से किया जाता है-

### [[अंतराअणुक बल|प्रबल आबन्ध]]
#### [[सहसंयोजी आबन्ध]]
;**[[सिग्मा आबन्ध]]**:
* 3c-2e
* बेंट आबन्ध
* 3c-4e
** हाइड्रोजन आबन्ध,
** डाईहाईड्रोजन आबन्ध,
** एगोस्टिक इंट्रैक्शन)
* 4c-2e

;**[[पाई आबन्ध]]**:
* पाई बैकबाँन्डिंग
* कॉन्जुगेशन
* हाइपरकॉन्जुगेशन
* एरोमैटिसिटी
* धातु एरोमैटिसिटी

;**[[डेल्टा आबन्ध]]**:
* क्वाड्रुपल आबन्ध
* क्विंटुपल आबन्ध
* सेक्स्टुपल आबन्ध
* द्विध्रुवी आबन्ध
* हैप्टिसिटी

#### [[आयनी आबन्ध|आयनिक आबन्ध]]
* कैटायन-पाई अनुक्रिया
* साल्ट ब्रिज

#### [[धात्विक आबन्ध]]
* धातु एरोमैटिसिटी

### [[अंतर्परमाण्विक बल|दुर्बल आबन्ध]]
;हाइड्रोजन आबन्ध
* डाइहाईड्रोजन आबन्ध
* डाईहाइड्रोजन काम्प्लेक्स
* लो बैरियर हाईड्रोजन आबन्ध
* सम्मितीय हाईड्रोजन आबन्ध
* हाइड्रोफाइल

;अन्य असंयोजी
* वान डर वाल बल
* यांत्रिक आबन्ध
* हैलोजन आबन्ध
* ऑरोफिलिसिटी
* इंटरकैलेशन
* स्टैकिंग
* एन्ट्रोपिक बल
* रासायनिक ध्रुवता

### अन्य
* डाईसल्फाइड आबन्ध
* पेप्टाइड आबन्ध
* फॉस्फोडाइएस्टर आबन्ध

## इन्हें भी देखें
* संयोजकता
* आबंध विपाटन‎ (आबन्ध का टूटना)
* इलेक्ट्रॉन विन्यास

श्रेणी:रासायनिक आबन्ध
श्रेणी:रसायन शास्त्र
श्रेणी:रसायन विज्ञान
रामायण कल्पवरिक्षमु

**रामायण कल्पवृक्षमु**, श्री विश्वनाथ सत्यनारायण की तेलुगु रचना है। इस पर उन्हें सन् १९७० में ज्ञानपीठ पुरस्कार से सम्मानित किया गया।
मज़ार-ए-शरीफ़

**मज़ार ए शरीफ़ ** पूर्वी अफ़ग़ानिस्तान में स्थित चौथा सबसे बड़ा शहर और एक प्रसिद्ध इस्लामिक वास्तुकला का केन्द्र है। यह बल्ख़ प्रान्त की राजधानी है और पूर्व में कुंदुज़ के साथ, दक्षिण-पूर्व में काबुल, पश्चिम में हेरात और उत्तर में उजबेकिस्तान के टर्मेज़ के साथ राजमार्गों से जुड़ा हुआ है। यह उज़बेक सीमा से लगभग 55 कि॰मी॰ (34 मील) दूर है। यह शहर अपने प्रसिद्ध धार्मिक स्थलों के साथ-साथ इस्लामिक और हेलेनिस्टिक पुरातत्व स्थलों के कारण पर्यटक आकर्षणों में से एक है। बल्ख़ का प्राचीन शहर भी पास में स्थित है।

कहते हैं कि इसके नीचे इस्लामपूर्व ईरान के संत जरथुष्ट्र का मकबरा है।

## जनसांख्यिकी
मज़ार-ए-शरीफ़ शहर की कुल आबादी 693,000 (2015) है, और आबादी के अनुसार यह अफ़ग़ानिस्तान का तीसरा सबसे बड़ा शहर है। इसमें 77,615 आवासों की कुल संख्या के साथ 8,304 हेक्टेयर की कुल भूमि क्षेत्र है।

मजार-ए-शरीफ में लगभग 375,000 लोगों का एक बहुभाषी और बहुजातीय समाज है। जातीय स्थिति पर कोई आधिकारिक सरकार की रिपोर्ट नहीं है, हालाँकि नेशनल ज्योग्राफिक पत्रिका के नवंबर 2003 के अंक में छपे एक रिपोर्ट के अनुसार यहाँ ताजिक 50%, हज़ार 25%, पश्तून 10%, तुर्कमेन 8%, और उज्ब़ेक 7% बताया गया था। क्षेत्र में पिछले दशकों में कभी-कभी जातीय हिंसा हुईं हैे, मुख्य रूप से पश्तूनों और अन्य समूहों के बीच। कुछ नवीनतम समाचार रिपोर्टों में इस क्षेत्र में हुई हत्याओं का उल्लेख किया गया था, लेकिन इसके पीछे कोई सबूत नहीं है।

मज़ार-ए-शरीफ़ में प्रमुख भाषा फारसी की पूर्वी किस्म है, जिसके बाद उज्बेकी और पश्तो आते हैं। मजार-ए शरीफ की आबादी का अधिकांश हिस्सा सुन्नी इस्लाम से सम्बंधित है

## सन्दर्भ

श्रेणी:अफ़्गानिस्तान के शहर
श्रेणी:बल्ख़ प्रान्त
श्री केशवप्रसाद पाठक

**केशवप्रसाद पाठक** हिन्दी साहित्य के कवि एवं लेखक थे। उनका जन्म मध्य प्रदेश के जबलपुर नगर में अप्रैल १९०६ में हुआ। उनके पिता का नाम लक्ष्मी प्रसाद पाठक था।

## सन्दर्भ
श्री केशवप्रसाद पाठक (1906-1956) पर डॉ सत्येन्द्र शर्मा लिखित एक समग्र पुस्तक,  भारतीय साहित्य के निर्माता श्रंखला अन्तर्गत, साहित्य अकादेमी ,नयी दिल्ली ने वर्ष 2017 में प्रकाशित की है । इसके अकादेमी अब तक तीन संस्करण (पुनर्मुद्रण) कर चुकी है ।
एथिलीन

**एथिलीन** (Ethylene ; (IUPAC नाम: **एथीन/ethene**) एक हाइड्रोकार्बन है जिसका अणुसूत्र  or H2C=CH2 है। यह एक रंगहीन, ज्वलनशील गैस है जिसकी गंध हल्की मीठी कस्तूरी होती है। 

रासायनिक उद्योगों में एथिलीन का बहुतायत में उपयोग होता है। २००६ में इसका वैश्विक उत्पादन 109 मिलियन टन से भी अधिक था जो किसी अन्य कार्बनिक यौगिक से अधिक है। एथिलीन एक महत्वपूर्ण प्राकृतिक पादप हार्मोन भी है जिसका उपयोग फलों को जल्दी पकाने में किया जाता है। एथिलीन का जलयोजन करने पर एथिल अल्कोहल मिलता है।

**इथिलीन** एक सरलतम अल्कीन है। यह एक असंतृप्त हाइड्रोकार्बन है जिसमें एक कार्बन-कार्बन द्वि-बन्ध पाया जाता है। इथिलीन का संरचना सूत्र चित्र में दिखाया गया है। यह एक प्राकृतिक गैस है तथा कोल गैस में पाई जाती है। यह एक महत्वपूर्ण औद्योगिक रसायन है। इसका उपयोग बड़े पैमाने पर पालीथीन नामक प्लास्टिक बनाने के लिए किया जाता है।
                                     
## सन्दर्भ

## इन्हें भी देखें
*पॉलीथीन

श्रेणी:रसायन शास्त्र
श्रेणी:जिन्स रसायन
पादप हार्मोन

thumb|200px|ऑक्सिम हार्मोन के अभाव मे पादप (दांय) की असमान्य वृद्धि

**पादप [[हार्मोन]]**, जिन्हें **फाइटोहार्मोन** भी कहते हैं, रसायन होते हैं जो पौधों के विकास को विनियमित करते हैं। पादप हार्मोन, संकेत अणु होते है और बहुत कम परिमाण में इनका उत्पादन पौधों में ही होता है। हार्मोन, स्थानीय रूप से लक्षित कोशिकाओं में कोशिकीय प्रक्रियाओं को विनियमित करते हैं और जब यह पौधे में दूसरे स्थानों पर पहुँचते हैं तो वहाँ कि कोशिकीय प्रक्रियाओं को विनियमित करते हैं। पौधों में जानवरों की तरह हार्मोन के उत्पादन और स्रावण के लिए ग्रंथियों नहीं होतीं। पादप हार्मोन, पौधे को निश्चित आकार देने के साथ, बीज विकास, पुष्पण का समय, फूलों के लिंग, पत्तियों और फलों के वार्धक्य (बुढा़पा) के लिए उत्तरदायी होते हैं।

यह उन ऊतकों जो नीचे या ऊपर की ओर बढ़ते हैं, पत्ती और तने के विकास, फल विकास और पक्वन, पादप की दीर्घायु और यहां तक कि उसकी मृत्यु को भी प्रभावित करते हैं। हार्मोन, पादप के विकास के लिए महत्वपूर्ण है और इनके अभाव में पादप का विकास नामुमकिन है।

पौधों में मुख्यतः पाँच प्रकार के हार्मोन पाए जाते हैं। वे हैं - अॉक्स़िन, जिब्रेलिक अम्ल, साइटोकाईनिन, इथाइलिन और एब्सिसिक अम्ल।

श्रेणी:हार्मोन
भारतीय कार्टूनिस्ट

भारत में कार्टून कला की शुरुआत ब्रिटिश काल में मानी जाती है और केशव शंकर पिल्लई जिन्हें "शंकर" के नाम से भी जाना जाता है को भारत कार्टून कला का पितामह कहा जाता है। शंकर ने १९३२ में हिंदुस्तान टाईम्स में कार्टून बनाना प्रारम्भ किए। शंकर के अलावा आर के लक्षमण, कुट्टी मेनन, रंगा, आबू अब्राहम और मारियो मिरांडा ऐसे नाम है जिन्होंने भारतीय कार्टून कला को आगे बढाया और पहचान दी। शंकर के बाद धीरे धीरे कार्टून कला का भारत में विकास हुआ और आज भारत में हर प्रान्त और भाषा में कार्टूनिस्ट काम कर रहे हैं। 
भारतीय कार्टूनिस्टों के बीच सांस्कृतिक और व्यावसायिक गतिविधियों को बढ़ावा देने, कार्टून कला की सार्थकता एवं सकारात्मकता के लिए एक प्रगतिशील मंच प्रदान करने के लक्ष्य से एक पंजीकृत संगठन कार्टूनिस्ट्स क्लब ऑफ इंडिया की भी स्थापना की गयी 
## सूची:भारतीय कार्टूनिस्ट

* के शंकर पिल्लई
* आर के लक्ष्मण
* अबु अब्राहम
* रंगा
* कुट्टी
* मारियो मिरांडा
* केशव
* उन्नी
* काक
* मीता रॉय
* सुधीर दर
* सुधीर तैलंग 
* मंजुल 
* शेखर गुरेरा
* बाल ठाकरे 
* प्राण 
* नीरद 
* आबिद सुरती 
* जसपाल भट्टी 
* देवेन्द्र शर्मा 
* सुधीर गोस्वामी
* सलाम 
* प्रिया राज 
* चन्दर
* तुलाल 
* येसुदासन
* राजेंद्र धोड़पकर 
* यूसुफ़ मुन्ना 
* पोनप्पा 
* सतीश आचार्य 
* अजित नैनन
* त्र्यम्बक शर्मा 
* इस्माईल लहरी 
* अभिषेक तिवारी 
* इरफान 
* चंद्रशेखर हाडा 
* हरिओम तिवारी 
* शिरीश
* पवन
* देवांशु वत्स 
* अजित के 
* अनूप राधाकृष्णन 
* अनुराज के आर 
* अरविंदन 
* धीमंत व्यास 
* धीर 
* द्विजित 
* गिरीश वेंगर 
* गोपिकृष्णन 
* सुरेन्द्र वर्मा
* धनेश दिवाकर
* पंकज गोस्वामी
* पिन्टू कुमार वर्माhttps://web.archive.org/web/20190926043848/https://artofpintuverma.blogspot.com/

श्रेणी:कार्टून
श्रेणी:भारतीय कार्टूनिस्ट•  शेहाब
परिमेय संख्या

यदि किसी वास्तविक संख्या को दो पूर्ण संख्याओं के बटा के रूप में व्यक्त किया जा सकता है तो उसे **परिमेय संख्या** (Rational number) कहते हैं। अर्थात कोई संख्या \frac{p}{q}, जहाँ p और q दोनों पूर्ण संख्याएं हैं और जहाँ q \ne 0, एक परिमेय संख्या है। १, २.५, ३/५, ०.७ आदि परिमेय संख्याओं के कुछ उदाहरण हैं।  इसे भिन्न संख्याये भी कहते है। 

परिमेय संख्या से संबंधित प्रमेय-
यदि x एक परिमेय संख्या है जिसका दशमलवीय विस्तार सांत (terminating) है। तब x को p बटा q के रूप में लिखा जा सकता है, जहाँ p तथा q असहभाज्य संख्याएँ हैं तथा q का अविभाज्य गुणन खंड २-घात-n गुणे ५-घात-m के रूप में है जहाँ n और m गैर-ऋणात्मक पूर्णांक हैं।

जो वास्तविक संख्याएं परिमेय नहीं होतीं, उन्हें **अपरिमेय संख्या** (Irrational number) कहते हैं; जैसे √२, पाई, **e** (प्राकृतिक लघुगणक का आधार), ८ का घनमूल आदि।

श्रेणी:संख्या सिद्धान्त
श्रेणी:प्राथमिक गणित
श्रेणी:परिमेय संख्याएँ
श्रेणी:भिन्न (गणित)
श्रेणी:क्षेत्र सिद्धान्त
व्यंग्यचित्र

**व्यंग्यचित्र** या कार्टून दृष्य कला का एक रूप है। *कार्टून* शब्द के अर्थ में समय के साथ विस्तार होता गया है। इस समय *कार्टून* शब्द का प्रयोग कई अर्थों में होता है। मूल रूप में, उस आरम्भिक रेखाचित्र (ड्राइंग) को कार्टून कहते थे जो किसी पेंटिंग को तैयार करने के दौरान बनाई जाती थी। इसके बाद, आधुनिक युग में समाचार पत्र एवं पत्रिकाओं में छपने वाले हास्योदपादक रेखाचित्रों को कार्टून कहा जाने लगा। आजकल तो कई अन्य प्रकार के चित्रों एवं चलित-चित्रों (एनिमेटेड विडियो) को भी कार्टून कहा जाने लगा है।

## इन्हें भी देखें
भारतीय व्यंग्यचित्रकार

श्रेणी:कला
व्यंग-चित्रकार

**कार्टूनिस्ट** या **व्यंग चित्रकार** उस व्यक्ति को कहा जाता है जिसके चित्र हास्य या व्यंग पर आधारित होते हैं। कार्टूनिस्ट अपने चित्रों या कार्टून में व्यक्ति विशेष के चेहरे, हाव-भाव, चरित्र, वेश-भूषा, कथानक और संवाद के माध्यम व्यंग या हास्य का समायोजन करता है। कार्टूनिस्ट को कई श्रेणियों में विभाजित किया जा सकता है जैसे: समाचार पत्र या पत्रिका में कार्य करने वाले राजनैतिक कार्टूनिस्ट या सम्पादकीय कार्टूनिस्ट, कार्टून श्रंखला या कॉमिक स्ट्रिप बनाने वाले कार्टूनिस्ट, तथा एनिमेशन फिल्मों के लिए कार्य करने वाले कार्टूनिस्ट।

## भारत के प्रसिद्द कार्टूनिस्ट

* के शंकर पिल्लई
* आर के लक्ष्मण
* आबू अब्राहम
* रंगा
* कुट्टी
* मारियो मिरांडा
* केशव
* उन्नी
* काक
* मीता रॉय 
* सुधीर दर
* सुधीर तैलंग 
* सुशील गोस्वामी
* मंजुल 
* शेखर गुरेरा
* बाल ठाकरे 
* प्राण 
* नीरद 
* आबिद सुरती 
* जसपाल भट्टी 
* देवेन्द्र शर्मा 
* सुधीर गोस्वामी
* सलाम 
* प्रिया राज 
* चन्दर
* तुलाल 
* येसुदासन
* राजेंद्र धोड़पकर 
* यूसुफ़ मुन्ना 
* पोनप्पा 
* सतीश आचार्य 
* अजित नैनन
* त्र्यम्बक शर्मा 
* इस्माईल लहरी 
* अभिषेक तिवारी 
* इरफान 
* चंद्रशेखर हाडा 
* हरिओम तिवारी 
* शिरीश
* पवन
* देवांशु वत्स 
* अजित के 
* अनूप राधाकृष्णन 
* अनुराज के आर 
* अरविंदन 
* धीमंत व्यास 
* धीर 
* द्विजित 
* गिरीश वेंगर 
* गोपिकृष्णन 
* सुरेन्द्र वर्मा
* धनेश दिवाकर
* पंकज गोस्वामी

## इन्हें भी देखें
*कार्टूनिस्ट्स क्लब ऑफ इंडिया
श्रेणी:कार्टून
श्रेणी:व्यंग्यकार
श्रेणी:व्यंग्य
अंश

**अंश** भिन्न के समान भागों की संख्या को निरूपित करता है। आम तौर पर भिन्न का उपरी भाग अंश होता है। उदाहरण स्वरूप - \tfrac{3}{5} भिन्न में 3 अंश है।

## इन्हे भी देखें
* भिन्न

श्रेणी:गणित
पाकिस्तान पर अमरीकी मिसाइल हमला २००९

पाकिस्तान के क़बायली इलाक़े में शनिवार, जनवरी 24, 2009 को अमरीकी चालक रहित विमान से किए गए दो मिसाइल हमलों में कम से कम 14 लोगों की मौत हुई है। उत्तरी वज़ीरिस्तान में एक मिसाइल ने एक घर को निशाना बनाया. यह इलाक़ा तालेबान और अल-क़ायदा चरमपंथियों का गढ़ माना जाता है।

## दूसरा हमला
दूसरा हमला दक्षिणी वज़ीरिस्तान के इलाक़े में हुआ जिसमें पाँच लोगों की मौत हुई. पिछले कुछ महिनों में अमरीका ने इस क़बायली इलाक़े में चरमपंथियों को निशाना साधते हुए 20 से अधिक मिसाइल हमले किए हैं, हालाँकि पाकिस्तान कई बार इस पर आधिकारिक रूप से अपना विरोध भी दर्ज करा चुका है।

## पाकिस्तान की धारणा
पाकिस्तान इसे अपनी संप्रभुता पर हमला मानता है। पाकिस्तानी अधिकारियों ने आशा जताई है कि अमरीका इस तरह के विवादास्पद हवाई हमले रोक देगा क्योंकि इससे लोगों में नाराज़गी बढ़ रही है और इसके चलते पाकिस्तान की विद्रोहियों के ख़िलाफ़ लड़ाई में बाधा पहुँचती है।

## हमला

पहला हमला वज़ीरिस्तान के ज़ीराकाई में शाम पाँच बजे हुआ। अधिकारियों के अनुसार यह हमला ख़लील ख़ान के घर पर हुआ। अधिकारियों का कहना है कि इस हमले में चार अरब चरमपंथी मारे गए। हालांकि मारे गए लोगों की पहचान अभी स्पष्ट नहीं हो सकी है लेकिन माना जा रहा है कि इनमें से एक अल-क़ायदा का वरिष्ठ लड़ाका था।

दूसरा हमला वाना से 10 किलोमीटर दूर एक तालेबान कमांडर के घर को निशाना बनाकर किया गया। लेकिन अधिकारियों ने बीबीसी को बताया कि अमरीकी चालक रहित विमान ने दरअसल उस घर को निशाना बनाया जिसमें सरकार का समर्थन करने वाले एक क़बायली नेता रहा करते थे।

इस हमले में उनके परिवार के चार सदस्यों की मौत हो गई जिसमें एक पाँच साल का बच्चा शामिल है।

श्रेणी:जनवरी २००९
श्रेणी:पाकिस्तान
श्रेणी:अमेरिका
श्रेणी:समाचार
अल्बर्तो मोराविया

thumb|अल्बर्तो मोराविया
**अल्बर्तो मोराविया** इटली के अग्रणी उपन्यासकार थे। इनका जन्म २८ नवंबर १९०७ को रोम में हुआ था। इनकी सर्वाधिक चर्चित रचना 'द कंफर्मिस्ट' थी, जिस के आधार पर १९७० में एक फिल्म भी बनी। इन्होंने अपनी रचनाओं में प्रेम विहिन वासना को दिखाया है। इटली के सामाजिक जीवन का उत्कृष्ट सृजन करने का श्रेय इन्हें प्राप्त है। जिसके कारण विश्व साहित्य जगत में इन्हें एक विशेष स्थान दिया जाता है। 'अ सिक ब्वॉय विंटर' इनका पहला कथा-संग्रह था। १९५३ में उन्हें मेरजोटी पुरस्कार से सम्मानित किया गया। 
## सन्दर्भ

श्रेणी:इटली के साहित्यकार
बीजाण्ड

thumb|एक हेलबोरस फाइटिडस फूल के अंदर अंडाणुओं का स्थान
**बीजाण्ड** शाब्दिक अर्थ मे बीज का अंडा होता है। किसी भी बीज उत्पन्न करने वाले पादप मे बीजाण्ड वह संरचनायें होती हैं जहाँ, मादा प्रजननात्मक कोशिकाओं का निर्माण व भंडारण होता है।
## बीजाण्डन्यास
अण्डाशय में बीजाण्ड के लगे रहने का क्रम को **बीजाण्डन्यास** कहते हैं। बीजाण्डन्यास सीमान्त, स्तम्भीय, भित्तीय, आधारी, केन्द्रीय तथा मुक्त स्तम्भीय प्रकार का होता है। सीमान्त में बीजाण्डासन अण्डाशय के अधर सीवन के साथ-साथ कटक बनाता है और बीजाण्ड कटक पर स्थित रहते हैं जो दो कतारें बनाती हैं जैसे कि मटर में जब बीजाण्डासन अक्षीय होता है और बीजाण्ड बहुकोष्ठकी अण्डाशय पर लगे होते हैं तब ऐसे बीजाण्डन्यास को स्तम्भीय कहते हैं। इसका उदाहरण हैं गुढ़ल, टमाटर तथा निम्बू । भित्तीय बीजाण्डन्यास में बीजाण्ड अण्डाशय की भीतरी भित्ति पर अथवा परिधीय भाग में लगे रहते हैं। अण्डाशय एक कोष्ठक होता है किन्तु आभासी पट बनने के कारण दो कोष्ठक में विभक्त हो जाता है। इसके उदाहरण हैं सर्सों तथा आर्जेमोन हैं। जब बीजाण्ड केन्द्रीय कक्ष में होते हैं और यह पुटीय नहीं होते जैसे कि डाइऐन्थस तथा प्रिमगुलाब, तब इस प्रकार के बीजाण्डन्यास को मुक्तस्तम्भीय कहते हैं। आधारी बीजाण्डन्यास में बीजाण्डासन अण्डाशय के आधार पर होता है और इसमें केवल एक बीजाण्ड होता है। इसके उदाहरण सूर्यमुखी, गेन्दा हैं।

## सन्दर्भ

## इन्हें भी देखें

श्रेणी:फूल
जॉन बेलामी फॉ़स्टर

**जॉन बेलामी फॉ़स्टर** (जन्म १९ अगस्त १९५३) ओरेगोन विश्वविद्यालय, यूजीन में समाजशास्त्र के प्राध्यापक और अंग्रेजी़ पत्रिका 'मन्थली रिव्यू' के सम्पादक हैं।

## बाहरी कडियाँ
https://web.archive.org/web/20081206144056/http://www.uoregon.edu/~jfoster/ (ओरेगोन विश्वविद्यालय का वेबपृष्ठ)

श्रेणी:वामपन्थी लेखक
श्रेणी:अमेरिकी वामपन्थी लेखक